Partiets landdagsgruppe har tidligere blandt andet udarbejdet en ny [[Offentlighedsloven|offentlighedslov]] efter dansk forebillede, en lov om overenskomstmæssig aflønning samt en nordfrisisk sproglov ([[Friserloven]]), der skal fremme det nordfrisiske sprog i det offentlige rum. I 2009 kæmpede partiet mod et planlagt [[CO2]]-lager i Sydslesvig, og i 2010 udtalte partiet sig blandt andet mod nedprioriteringen af Flensborg Universitet og mod sænkningen af tilskuddet til de danske skoler i Sydslesvig. I 2012 og 2013 krævede partiet forbud mod [[Hydraulisk frakturering|fracking]]. Sammen med [[Frisiske Nationale Parti|Frisisk National Parti]] fra Nederlandene vil Sydslesvigsk Vælgerforening gøre en fælles indsats for at de frisiske sprog bliver optaget i Unescos [[verdenskulturarv]]<ref>[http://www.fla.de/artikel/Frisisk-boer-vaere-verdensnaturarv-f2f7.html Flensborg Avis, 01. dec 2012]{{Dead link|date=januar 2022 |bot=InternetArchiveBot |fix-attempted=yes }}</ref>. I 2022 krævede partiet genindførelse af loven om overholdelse af [[overenskomst]]er (''Tariftreuegesetz''), gjorde opmærksomme på miljøtilstand af [[Slien]] og [[Flensborg Fjord]] og udtalte sig både mod olieboring i [[vadehavet]] samt mod etablering af en naturgasterminal (''[[LNG-terminal]]'')<ref>[https://www.ssw.de/themen/brunsbuettel-braucht-kein-lng-terminal ssw.de]</ref>
Historie Foreninger Organisationer